Hr Paul Kunimägi
Kaitseministeerium
Sakala 1
15094 Tallinn		Teie 13.02.2025 pöördumine	
			
		Meie 10.03.2025 nr KV-4.1-3.1/25/3308-2	

Vastuskiri	

Austatud hr Kunimägi	

Viljandi Vallavalitsus on esitanud Kaitseministeeriumile kooskõlastamiseks Viljandi valla tuuleenergeetika eriplaneeringu (EP) asukoha eelvaliku otsuste eelnõud ja keskkonnamõju strateegilise hindamise programmi esimese etapi (KSH I) aruande.

Kaitseministeerium on eelvaliku käigus andnud vallavalitsusele teada, et alad 8, 9, 11A, 11B ja 12 kattuvad osaliselt Kaitseväe strateegilise sidevõrgu raadiosidelinkide piiranguvöönditega ning sinna planeeritud elektrituulikud võivad vähendada olulises ulatuses riigikaitseliste ehitiste töövõimet.

Viljandi vallas on tänase seisuga selgunud 9 tuuleparkide arendamiseks sobivat tuuleala. Iga välja valitud tuuleala kohta on koostatud eraldi eelnõu, millega vastaval tuulealal taotletakse ala edasi arendamist projekteerimistingimustega (PT) või jätkamist eriplaneeringu II etapiga ehk detailse lahenduse (DL) koostamisega. Ala nr 9 ei ole antud menetlusesetapis esitatud.

Kaitseväe hinnangul paiknevad ala 8 kaks põhjapoolset ja ala 11A kaks lõunapoolset tuulikut Kaitseväe strateegilise sidevõrgu raadiosidelinkide piiranguvööndis ning sinna planeeritud elektrituulikud võivad vähendada olulises ulatuses riigikaitseliste ehitiste planeeritud töövõimet.
Nimetatud ligikaudsetesse asukohtadesse ei ole võimalik rajada tuulikuid, sõltumata nende kõrgusest ning see tingimus kehtib ka peale kompensatsioonimeetmete rakendamist.

Lugupidamisega	

[ allkirjastatud digitaalselt ]

Eero Neemla	
Kolonel	
Kaitseväe peastaabi analüüsi- ja planeerimisosakonna ülem	

Peeter Subbi 717 1520
peeter.subbi@mil.ee